b'\n_START_ARTICLE_\nOlga Gutman\n_START_SECTION_\n\xc5\xbdivljenje\n_START_PARAGRAPH_\nV osnovno \xc5\xa1olo je za\xc4\x8dela hoditi leta 1951. Prve \xc5\xa1tiri razrede osnovne \xc5\xa1ole je kon\xc4\x8dala v Vu\xc4\x8dji Gomili, od petega do osmega razreda pa je hodila na ni\xc5\xbejo gimnazijo (danes Osnovna \xc5\xa0ola Bogojina). Leta 1959 je \xc5\xa1olanje nadaljevala na U\xc4\x8ditelji\xc5\xa1\xc4\x8du v Murski Soboti. Leta 1963 se je zaposlila kot u\xc4\x8diteljica razrednega pouka na Osnovni \xc5\xa1oli Bogojina. Leta 1967 se je preselila na Dolenjsko in v Zame\xc5\xa1kem, podru\xc5\xbenici Osnovne \xc5\xa1ole \xc5\xa0entjernej, pou\xc4\x8devala enajst let, do leta 1978._NEWLINE_Ob delu je dve leti \xc5\xa1tudirala na Vi\xc5\xa1ji \xc5\xa1oli za socialno delo v Ljubljani, vendar zaradi bolezni star\xc5\xa1ev \xc5\xa1tudija ni dokon\xc4\x8dala, saj se je vrnila v Vu\xc4\x8djo Gomilo. Od leta 1978 do leta 1980 je bila upravnica Kluba mladih v Murski Soboti._NEWLINE_Leta 1980 se je zaposlila na Osnovni \xc5\xa1oli Fokovci kot u\xc4\x8diteljica razrednega pouka in tam pou\xc4\x8devala vse do upokojitve. Leta 1993 je kon\xc4\x8dala enoletni seminar za kreativno pisanje na Pedago\xc5\xa1ki fakulteti v Ljubljani. Upokojila se je leta 1998.\n_START_SECTION_\nDelo\n_START_PARAGRAPH_\nLiterarna dela je pisala \xc5\xbee od osnovne \xc5\xa1ole, najprej pesmi in nato \xc5\xa1e prozo, vendar je dela za\xc4\x8dela objavljati po upokojitvi. Njena prva knjiga za otroke Pravlji\xc4\x8dna ko\xc5\xa1arica je iz\xc5\xa1la leta 1998 pri zalo\xc5\xbebi Drumac v Mariboru. Druga izdana knjiga Korenine in sol je iz\xc5\xa1la leta 2008 pri zalo\xc5\xbebi Katr v Ljubljani._NEWLINE_Veliko njenih kratkih zgodb je iz\xc5\xa1lo v: zborniku Dru\xc5\xa1tva Lipa v Dom\xc5\xbealah, zbornikih Ljudske univerze Zrelo \xc5\xbeito v Murski Soboti, v zbornikih Shojene poti, v raznih revijah, \xc4\x8dasopisih (Kme\xc4\x8dki glas , Lipnica \xe2\x80\xa6) in koledarjih (Evangeli\xc4\x8danski koledar 2001, 2003, 2004, 2005, 2006, 2011). Ve\xc4\x8d kot trideset kratkih zgodb je objavljenih na spletu RTV, kjer ima svoj blog._NEWLINE_Zbornike Shojene poti izdaja Literarna sekcija Dru\xc5\xa1tva upokojencev Murska Sobota, ki ga Olga Gutman vodi od leta 2007.'